Τα τρηματοφόρα ως δείκτης οικολογικής ποιότητας στην περιοχή της νήσου Ρόδου
Creators: name: Brodersen, Ανδρομέδα Maren Μυρτώ Jens
Publisher: name: Aristotle University of Thessaloniki
Year: 2012
Subjects: Βενθικά τρηματοφόρα
Οικολογική ποιότητα
Κινητό υπόστρωμα
Αιγαίο
Benthic foraminifera
Εcological quality
Soft substrate
Aegean

description: Σκοπός της παρούσας εργασίας ήταν η διερεύνηση της σύνθεσης και κατανομής των αρτίγονων βενθικών τρηματοφόρων σε παράκτια περιοχή της ΒΔ Ρόδου καθώς και της δυνατότητας αξιοποίησής τους ως δείκτη βιοπαρακολούθησης των υδάτων. Πραγματοποιήθηκαν δειγματοληψίες τον Ιούλιο του 2010 σε εννέα σταθμούς εκατέρωθεν των σημείων απορροής αγωγών λυμάτων των τριών μεγαλύτερων ξενοδοχείων της περιοχής Ιξιάς-Κρητικών. Εξετάστηκαν 18 δείγματα (δύο από κάθε σταθμό) για την καταγραφή των ζωντανών τρηματοφόρων, ενώ σε 6 από αυτά εκτιμήθηκαν και τα νεκρά άτομα. Από κάθε δείγμα αναλύθηκαν 3ml ιζήματος. Συνολικά καταμετρήθηκαν 18419 άτομα τρηματοφόρων, εκ των οποίων τα 2018 ήταν ζωντανά, και προσδιορίστηκαν 43 γένη τρηματοφόρων, εκ των οποίων τα 9 εμφανίστηκαν μόνο ως νεκρά. Σε μεγαλύτερη αριθμητική αφθονία παρουσιάστηκαν τα γένη Peneroplis, Quinqueloculina, Ammonia, Rosalina και Amphistegina. Από την ποσοτική και ποιοτική ανάλυση των δειγμάτων σε επίπεδο γένους προέκυψε η κατάταξη των σταθμών σε δύο βασικές ομάδες. Οι παράγοντες που φάνηκε να συσχετίζονται με τη διαφοροποίηση των σταθμών ήταν το βάθος, η περιεκτικότητα σε οργανική ύλη και η φυτική κάλυψη του πυθμένα. Στους σταθμούς που χαρακτηρίστηκαν από μεγαλύτερα βάθη (22-45 m), έλλειψη φυτικής κάλυψης και ίζημα με ελάχιστη περιεκτικότητα σε οργανική ύλη, καταγράφηκε μικρή αφθονία ατόμων, με κυρίαρχα γένη τα Ammonia και Rosalina. Αντίθετα, στους σταθμούς μικρότερου βάθους (6-18 m), με φυτική κάλυψη και μεγάλη περιεκτικότητα σε οργανική ύλη, παρατηρήθηκε μεγάλη αφθονία ατόμων, με κυρίαρχα γένη τα Peneroplis και Quinqueloculina. Προκειμένου να εκτιμηθεί η οικολογική κατάσταση των σταθμών εφαρμόστηκε ο δείκτης FORAM INDEX, που αποτίμησε ως καλή την οικολογική ποιότητα στους σταθμούς μικρότερου βάθους και ως κακή στους σταθμούς που χαρακτηρίστηκαν από μεγαλύτερα βάθη. Τα αποτελέσματα του δείκτη αποτύπωσαν ικανοποιητικά την οικολογική ποιότητα των σταθμών μικρού βάθους. Αντίθετα, στους σταθμούς μεγαλύτερου βάθους (&gt; 20 m), οι οποίοι παρουσίασαν ελάχιστη περιεκτικότητα σε οργανική ύλη, τα αποτελέσματα του δείκτη δεν ήταν αντιπροσωπευτικά για την ποιότητα των υδάτων. Το γεγονός αυτό πιθανόν οφείλεται στον τύπο του υποστρώματος (λεπτόκοκκο ίζημα χωρίς φυτική κάλυψη) που δεν ευνοεί την ανάπτυξη συμβιωτικών τάξα, τα οποία βαθμονομούνται υψηλά, σύμφωνα με το συγκεκριμένο δείκτη που αναπτύχθηκε για την εκτίμηση της οικολογικής ποιότητας ρηχών κοραλλιογενών υφάλων. Από τη συγκριτική αποτίμηση των αποτελεσμάτων των αναλύσεων στο σύνολο των τρηματοφόρων και στα ζωντανά, δε διαπιστώθηκαν σημαντικές διαφορές. Το γεγονός αυτό υποδηλώνει την επικράτηση σταθερών περιβαλλοντικών συνθηκών στην περιοχή.
description: The aim of the present study was to analyse the composition and distribution of recent benthic foraminifera in the NW Rhodes Island, examining also their applicability as bioindicators for assessing ecological quality in coastal waters. Sampling was conducted in July 2010 at nine coastal stations across the wastewater outfalls of the three largest hotels in the Ixia-Kritikon area. Eighteen (two replicates for each station) and six (one replicate from the deeper stations) samples were examined to analyze living and total (i.e. including dead individuals) foraminifera, respectively. The examination of 3 ml sediment from each sample, lead to the collection of 18419 individuals of foraminifera, 2018 of which were living. Overall, 43 foraminiferans genera were identified, 9 of which appeared only as dead. The most abundant genera were Peneroplis, Quinqueloculina, Ammonia, Rosalina and Amphistegina. The quantitative and qualitative analysis of samples, at genus level, discriminated sampling stations according to depth, organic matter content and vegetative cover. The abundance of foraminiferans was decreased, dominated by the genera Ammonia and Rosalina, at the first group of stations that were characterized by increased depth (22-45 m), by the absence of vegetative cover and by low organic matter content in the sediment. In contrast, increased abundance, dominated by the genera Peneroplis and Quinqueloculina, was observed at the second group of stations that had lower depths (6-18 m), vegetative cover and higher organic matter content. The ecological quality, estimated by applying the FORAM INDEX, was assessed as bad at the former group of stations and as good at the latter one. The index reflected adequately the ecological quality of the shallower stations; however, its applicability is dubious in the deeper stations, in which the lowest values of organic content were also recorded. This was probably due to the different substrate type in the deeper stations (fine-grained sediment without vegetative cover) that inhibits recruitment of symbiotic genera, which are highly scored in this specific index, originally develop to assess ecological quality in shallow reef habitats. The comparison of the analyses results between the total and living foraminiferans didn´t show significant differences suggesting the occurrence of rather stable environmental conditions over the study area.